স্টাফ রিপোর্টার ॥ হবিগঞ্জ জেলা আওয়ামী লীগ সাধারণ সম্পাদক ও বানিয়াচঙ্গ-আজমিরীগঞ্জ আসনের সংসদ সদস্য এডভোকেট মোঃ আব্দুল মজিদ খানকে বড়ইউড়ি ইউনিয়নের কদুপুর গ্রামবাসীর উদ্যোগে সংবর্ধনা প্রদান করা হয়েছে। গতকাল শনিবার বিকাল ৩টায় কদুপুর বাজারে অনুষ্ঠিত সংবর্ধনা অনুষ্ঠানে প্রধান অতিথি ছিলেন সংবর্ধিত ব্যক্তি এডভোকেট মোঃ আব্দুল মজিদ খান এমপি। কদুপুর গ্রামের বিশিষ্ট মুরুব্বী মামুন মিয়ার সভাপতিত্বে ও শেকুল ইসলামের পরিচালনায় সংবর্ধনা অনুষ্ঠানে বিশেষ অতিথি ছিলেন বানিয়াচঙ্গ উপজেলা আওয়ামী লীগ সভাপতি মোঃ আমীর হোসেন মাস্টার, সাধারণ সম্পাদক ইকবাল হোসেন খান, নবীগঞ্জ পৌরসভার সাবেক মেয়র তোফাজ্জল হোসেন, নবীগঞ্জ উপজেলা আওয়ামী লীগের সাধারণ সম্পাদক সাইফুল জাহান চৌধুরী, সুবিদপুর ইউনিয়নের চেয়ারম্যান আবুল কাশেম চৌধুরী, খাগাউড়া ইউনিয়নের চেয়ারম্যান শাহ্ শওকত আরেফিন সেলিম, বড়ইউরি ইউনিয়নের চেয়ারম্যান হাবিবুর রহমান। ...